Diari Oficial de la Generalitat Valenciana


Sumari del DOGV 5473, del 20-03-2007 (2007/3685)

DECRET 32/2007, de 16 de març, del Consell, pel qual s'autoritza la creació de centres universitaris i la implantació d'ensenyaments en la Universitat Catòlica de València Sant Vicent Màrtir.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5473

Data del DOGV
:   20-03-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/3685


Data del document
:   16-03-2007

Organisme emissor
:   Conselleria d'Empresa, Universitat i Ciència

Tipus de document
:   Decret

Descriptors 

:   * legislació
    * universitat
    * ensenyament superior
    * centre d'ensenyament
    * títol d'estudis

La Junta del Patronat de la Universitat Catòlica de València Sant Vicent Màrtir va sol·licitar autorització per a la creació de la Facultat de Medicina i Odontologia i l'Escola Universitària de Fisioteràpia en la Universitat Catòlica de València Sant Vicent Màrtir, per a organitzar els ensenyaments universitaris conduents als títols oficials de Llicenciat en Medicina, Llicenciat en Odontologia, Diplomat en Fisioteràpia i Diplomat en Podologia, tot adjuntant la documentació justificativa que exigixen els articles 6 i següents del Reial Decret 557/1991, de 12 d'abril, sobre creació i reconeixement d'universitats i centres universitaris.  
El Consell Valencià d'Universitats va ser informat sobre les propostes pendents relatives a la creació, ampliació i transformació de centres i ensenyaments sol·licitats per la Universitat Catòlica de València Sant Vicent Màrtir, en la sessió de 21 de febrer de 2007.  
Per tot això, vistos l'article 8 de la Llei Orgànica 6/2001, de 21 de desembre, d'Universitats, i els requisits exigits pel Reial Decret 557/1991, de 12 d'abril, sobre creació i reconeixement d'universitats i centres universitaris, a proposta del conseller d'Empresa, Universitat i Ciència i després de la deliberació prèvia del Consell, en la reunió del dia 16 de març de 2007,  
DECRETE  
Article 1  
Autoritzar a la Universitat Catòlica de València Sant Vicent Màrtir la creació en el Campus de València (edifici Sant Carles Borromeo, c/ Quevedo, 2D) de la Facultat de Medicina per a organitzar els ensenyaments conduents a l'obtenció dels títols oficials de Llicenciat en Medicina, Llicenciat en Odontologia, Diplomat en Fisioteràpia i Diplomat en Podologia, la implantació dels quals també s'autoritza.  
Article 2  
La posada en funcionament dels centres i ensenyaments a què fa referència el present decret serà autoritzada pel conseller d'Empresa, Universitat i Ciència una vegada que la Universitat Catòlica de València Sant Vicent Màrtir acredite el compliment dels compromisos adquirits per a l'autorització d'implantació i creació dels esmentats centres i ensenyaments, i una vegada homologats pel Govern els títols oficials a expedir pel centre, després de l'homologació prèvia dels plans d'estudis pel Consell de Coordinació Universitària, d'acord amb el que s'ha establit en l'article 35 de la Llei Orgànica 6/2001, de 21 de desembre, d'Universitats, i en el Reial Decret 49/2004, de 19 de gener, sobre homologació de plans d'estudis i títol de caràcter oficial i validesa en tot el territori nacional.  
DISPOSICIONS FINALS  
Primera  
Es faculta el conseller d'Empresa, Universitat i Ciència per a dictar les disposicions necessàries per a l'aplicació i l'execució del que s'ha disposat en este decret.  
Segona  
Este decret entrarà en vigor l'endemà de la publicació en el Diari Oficial de la Comunitat Valenciana.  
Alacant, 16 de març de 2007  
El president de la Generalitat,  
FRANCISCO CAMPS ORTIZ  
El conseller d'Empresa, Universitat i Ciència,  
JUSTO NIETO NIETO